**ΛΟΓΙΕΣ ΦΡΑΣΕΙΣ (ΑΡΧΑΙΕΣ, ΒΥΖΑΝΤΙΝΕΣ, ΝΕΟΕΛΛΗΝΙΚΕΣ)**

|  |  |
| --- | --- |
| **ἀβρόχοις ποσίν :** με στεγνά πόδια, χωρίς κόπο (μεταφορικά)  **ἂβυσσος ἡ ψυχή τοῦ ἀνθρώπου :** ανεξερεύνητη η ψυχή του ανθρώπου  **ἂγνωστοι αἱ βουλαί τοῦ Ὑψίστου :** άγνωστες οι σκέψεις του Θεού  **ἂγομαι καί φέρομαι :** καθοδηγούμαι, παρασύρομαι  **ἀγρόν ἠγόρασε :** αδιαφόρησε, δεν ενδιαφέρθηκε  **(ἐν) ἀδαμιαίᾳ περιβολῇ :** ολόγυμνος  **ἀδήριτος ἀνάγκη :** επιτακτική, άμεση ανάγκη  **αἰδώς Ἀργεῖοι :** ντροπή, κύριοι ! χρειάζεται και λίγο φιλότιμο !  **αἰέν ἀριστεύειν :** πάντοτε να είσαι πρώτος  **αἰχμή δόρατος :** το δυνατότερο σημείο, το ισχυρότερο ατού  **ἂκουσον, ἂκουσον :** τι θράσος, τι αναίδεια !  **ἂκρον ἂωτον :** αποκορύφωμα  **ἀλήστου μνήμης :** αλησμόνητος, αξέχαστος (ειρωνικά συνήθως)  **ἂλλοθι :** αλλού – δικαιολογία, ελαφρυντικό (μτφ)  **ἅμα τῇ ἐμφανίσει (γενέσει κ.α.) :** με την εμφάνιση ….  **ἀμαχητί :** χωρίς μάχη, χωρίς αντίσταση  **ἅμ’ ἒπος ἅμ’ ἒργον :** μόλις το είπε και το έκανε  **ἀμισθί :** χωρίς μισθό  **ἂμοιρος εὐθυνῶν :** χωρίς ευθύνη  **ἀνάγκᾳ καί θεοί πείθονται :** στην ανάγκη υποκύπτουν ακόμη και θεοί  **ἀνακρούω πρύμναν :** οπισθοχωρώ  **ἀνάστα ὁ Κύριος :** χαμός, φασαρία (μτφ)  **ἀναφανδόν :** φανερά  **ἀνεπιστρεπτί :** χωρίς επιστροφή | **ἂνευ χαρτοφυλακίου :** υπουργός χωρίς υπουργείο  **ἀνήκεστος βλάβη :** αθεράπευτη βλάβη  **ἂνθρακες ὁ θησαυρός :** ο θησαυρός αποδείχτηκε ασήμαντος  **ἀντίπαλον δέος :** αντίπαλος ίσης αξίας που εξασφαλίζει την ισορροπία  **ἀντί πινακίου φακῆς :** για ένα ασήμαντο ποσό  **ἂνω ποταμῶν :** εξωφρενικός, παράλογος  **ἀνωτέρα βία :** εξωτερικός εξαναγκασμός  **ἂπαγε τῆς βλασφημίας :** μη το πεις αυτό (γιατί θα είναι βλασφημία)  **ἀπ’ ἂκρου εἰς ἂκρον :** παντού  **ἅπαξ διά παντός :** μια για πάντα  **ἀπείρου κάλλους :** απαράδεκτα πράγματα  **ἀπ’ ἐναντίας :** αντίθετα  **ἀπεταξάμην τόν Σατανᾶν :** για πρόσωπο ή συνήθεια που εγκαταλείψαμε ή απαρνηθήκαμε (από το μυστήριο της βάφτισης)  **ἀπευκταῖον :** δυσάρεστο, συμφορά  **ἀπέχω παρασάγγας :** απέχω πάρα πολύ  **ἀπνευστί :** χωρίς αναπνοή, μονορούφι  **ἀπό ἀμνημονεύτων χρόνων :** από τα αρχαιότατα χρόνια  **ἀποδημῶ εἰς Κύριον :** πεθαίνω  **ἀποδιοπομπαῖος τράγος :** εξιλαστήριο θύμα, αυτός που φορτώνεται τις ευθύνες των άλλων  **ἀποκηρύσσω μετά βδελυγμίας :** αποδοκιμάζω κάτι με αηδία  **ἀποκύημα φαντασίας :** δημιούργημα φαντασίας, ψέμα  **ἀπολωλός πρόβατον :** παραστρατημένος, αυτός που βγήκε από το δρόμο του Θεού |
| **ἀπό μηχανῆς θεός :** άνθρωπος που δίνει λύση στο αδιέξοδο  **ἀπονενοημένον διάβημα :** πράξη απόγνωσης  **ἀπορία ψάλτου βήξ :** λέγεται γι’ αυτούς που προβάλλουν εύκολα αβάσιμες δικαιολογίες, όταν βρεθούν σε δυσχερή θέση  **ἀπορῶ καί ἐξίσταμαι :** τα’ χω εντελώς χαμένα  **ἀποφράς ἡμέρα :** καταραμένη μέρα  **ἂρατε πύλας :** ανοίξτε τις πόρτες  **ἀργία ἐστί μήτηρ κακίας :** η έλλειψη εργασίας γεννά κακές πράξεις  **ἂρδην :** τελείως, συθέμελα  **ἆρον ἆρον :** με το έτσι θέλω (μεταφορικά)  **ἂρτος καί θεάματα :** μεγαλειώδη θεάματα για εντυπωσιασμό του λαού  **ἀρχῆς γενομένης :** αρχίζοντας από  **ἀσθενής καί ὁδοιπόρος ἁμαρτίαν οὐκ ἒχει :** για όσους παραβιάζουν τη νηστεία λόγω αρρώστειας ή ταξιδιού  **ἀσκαρδαμυκτί :** χωρίς ανοιγοκλείσιμο των ματιών  **ἀσκός τοῦ Αἰόλου :** αφήνω να ξεχυθούν μύρια κακά  **ἂς ὂψεται (ὁ, ἡ κ.λ.π.) :** φταίει ο, η …  **ἀσυζητητί :** χωρίς συζήτηση  **ἂσωτος υἱός :** σπάταλος, διεφθαρμένος άνθρωπος  **ἀτιμωρητί :** χωρίς τιμωρία  **αὐθημερόν :** την ίδια μέρα  **αὐθωρεί καί παραχρῆμα :** αμέσως, στη στιγμή  **αὐτός ἒφα :** αυτός το είπε (κάποιος με κύρος, άρα δεν κάνει λάθος)  **ἂφεσις ἁμαρτιῶν :** συγχώρεση  **ἀφ΄ ἑνός μέν … ἀφ’ ἑτέρου δέ :** από τη μια … από την άλλη  **ἀφ’ ὑψηλοῦ :** από ψηλά, με περιφρόνηση | **ἀχίλλειος πτέρνα :** αδύνατο σημείο  **ἅψε σβῆσε :** πολύ γρήγορα  **βαδίζω τήν πεπατημένην :** ακολουθώ την παραδοσιακή πορεία  **βαίνω κατ΄ εὐχήν :** προχωρώ ευνοϊκά  **βασιλικώτερος τοῦ βασιλέως :** πιο βασιλικός από τον ίδιο το βασιλιά, πολύ φανατικός  **βίος ἀβίωτος :** ζωή ανυπόφορη  **βίος καί πολιτεία :** άνθρωπος με ζωή γεμάτη περιπέτειες, ανήθικος άνθρωπος  **γαῖα πυρί μειχθήτω :** ας καταστραφούν όλα  **γελᾷ ὁ μωρός κἂν τι μή γελοῖον ᾖ :** ο ανόητος γελά, ακόμα κι αν δεν υπάρχει τίποτα αστείο  **γενεαί δεκατέσσαρες (τον πέρασε) :** του έβρισε όλο του το σόι  **γῆ καί ὕδωρ (δίδω) :** παραδίδομαι άνευ όρων  **γηραιά Ἀλβιών :** λέγεται για την παμπόνηρη Βρετανία  **γηράσκω ἀεί πολλά διδασκόμενος :** όσο γερνώ τόσο μαθαίνω  **γῆς Μαδιάμ :** άνω κάτω, πλήρης καταστροφή  **γῆ τῆς ἐπαγγελίας :** επίγειος παράδεισος, εκπλήρωση προσδοκιών  **γλῶσσα λανθάνουσα (τ΄ ἀληθῆ λέγει) :** λέγεται όταν από απροσεξία λέμε κάτι που θέλουμε να αποκρύψουμε  **γνῶθι σαυτόν :** γνώρισε τον εαυτό σου  **γόρδιος δεσμός :** πρόβλημα δύσκολο να λυθεί  **γραμματεῖς καί Φαρισαῖοι ὑποκριταί :** υποκριτές, διπρόσωποι άνθρωποι  **δαίμων τοῦ τυπογραφείου :** ο «υπεύθυνος» για τατυπογραφικά λάθη  **δαμόκλειος σπάθη :** κίνδυνος που διαρκώς μας απειλεί  **δεῦρο ἒξω :** βγες έξω (το είπε ο Χριστό στο νεκρό Λάζαρο) |

|  |  |
| --- | --- |
| **δημοσίᾳ δαπάνῃ :** με έξοδα του κράτους  **διά βίου :** σε όλη τη ζωή  **διά βοῆς :** με βοή, με φωνές  **διά βραχέων :** με λίγα λόγια  **διαίρει καί βασίλευε :** να προκαλείς διχόνοια για να μπορείς να εξουσιάζεις  **διά γυμνοῦ ὀφθαλμοῦ :** με γυμνό μάτι, χωρίς μικροσκόπιο  **διάγω βίον :** περνώ ζωή  **διά ζώσης :** προφορικά  **διά πυρός καί σιδήρου :** με κάθε μέσο ακόμα και βίαια  **διά ροπάλου :** με βίαιο τρόπο  **διαρρηγνύω τά ἱμάτια :** διαμαρτύρομαι εντονότατα  **διαρρήδην :** κατηγορηματικά  **διά τῆς πλαγίας ὁδοῦ :** μέσω της διπλωματίας  **διά τόν φόβον τῶν Ἰουδαίων :** για κάθε ενδεχόμενο  **διά χειρός :** με το χέρι  **διέλαθε τῆς προσοχῆς :** ξέφυγε από την προσοχή  **δίκαιον τῆς πυγμῆς :** το δίκαιο του ισχυρότερου  **δίκην + γενική :** σαν, όπως ακριβώς  **διυλίζοντες τόν κώνωπα, τήν δέ κάμηλον καταπίνοντες :** για ανθρώπους υποκριτές που γκρινιάζουν για ασήμαντα πράγματα και ανέχονται άλλα πολύ σοβαρότερα  **δοθείσης εὐκαιρίας :** αν δοθεί ευκαιρία  **δοῦναι καί λαβεῖν :** δοσοληψίες, πάρε - δώσε  **δούρειος ἵππος :** μέσο εξαπάτησης (μεταφορικά)  **δρακόντεια μέτρα :** πολύ σκληρά μέτρα | **δράττομαι τῆς εὐκαιρίας :** αρπάζω την ευκαιρία  **δρυός πεσούσης πᾶς ἀνήρ ξυλεύεται :** όταν κανείς δυστυχήσει, όλοι κοιτάζουν να επωφεληθούν από τη δυστυχία του  **δῶρον ἂδωρον :** άχρηστο, ανώφελο  **ἒγινε πῦρ καί μανία :** θύμωσε πάρα πολύ  **ἐδέησε :** έγινε δυνατό  **εἲθισται :** είναι συνηθισμένο  **εἶπα καί ἐλάλησα, ἁμαρτίαν οὐκ ἒχω :** ξεκαθάρισα από πριν τη θέση μου, τώρα δεν έχω καμία ευθύνη για ό,τι έγινε ή θα γίνει  **εἰρήσθω ἐν παρόδῳ :** ας πούμε με την ευκαιρία αυτή  **εἰς (ἐς) αὒριον τά σπουδαῖα :** ας αφήσουμε για αύριο τα πιο σημαντικά ζητήματα  **εἰς ἐπήκοον :** φανερά, μπροστά σε όλους  **εἰς κόρακας :** στο διάβολο (μεταφορικά)  **εἰς μάτην :** μάταια  **εἰς τά ἐξ ὧν συνετέθη :** από τα οποία έχει φτιαχθεί ( για κάτι που διαλύεται)  **εἰς τάς ἀγκάλας τοῦ Μορφέως :** σε βαθύτατο ύπνο  **εἰς τάς ἑλληνικάς καλένδας :** για κάτι που αναβάλλεται ή δε θα γίνει ποτέ  **εἰς τό διηνεκές :** για πάντα  **εἰς τόν λάκκον τῶν λεόντων :** πολύ δύσκολη και επικίνδυνη κατάσταση  **εἰς τόπον χλοερόν :** σε μέρος δροσερό (από τη νεκρώσιμη ακολουθία)  **εἰς τό πῦρ τό ἐξώτερον :** στην κόλαση  **εἰς ὦτα μή ἀκουόντων :** για ανθρώπους που δεν ακούνε  **ἑκατέρωθεν :** και από τις δύο πλευρές  **ἐκ βάθρων :** από τα θεμέλια, από τις ρίζες  **ἐκ γενετῆς :** από τη στιγμή της γέννησης |

|  |  |
| --- | --- |
| **ἐκ νέου :** πάλι, ξανά  **ἐκπάγλου καλλονῆς :** εξαιρετικής ωραιότητας  **ἐκ παραδρομῆς :** από απροσεξία  **ἐκ περιτροπῆς :** ο ένας μετά τον άλλο, διαδοχικά  **ἐκ προοιμίου :** εξαρχής  **ἐκτοξεύω μύδρους :** επιτίθεμαι με σφοδρές κατηγορίες  **ἐκ τοῦ μή ὂντος :** από το τίποτε  **ἐκ τοῦ πονηροῦ :** με κακή πρόθεση  **ἐκ τῶν ἐνόντων :** με ό,τι υπάρχει, όπως όπως  **ἐκ τῶν προτέρων :** από πρωτύτερα (a priori)  **ἐκ τῶν ὑστέρων :** έπειτα (a posteriori)  **ἐκ τῶν ὧν οὐκ ἂνευ :** απαραίτητος, αναντικατάστατος  **ἑκών ἂκων :** θέλοντας και μη  **ἐλαφρᾷ τῇ καρδίᾳ :** επιπόλαια, αστόχαστα  **ἐλέῳ (τοῦ, τῆς …) :** με την παρέμβαση, με τη βοήθεια …  **ἕνα ἀλλά λέοντα :** για κάποιον που, αν και μόνος σε μια δύσκολη κατάσταση, τα καταφέρνει μια χαρά  **ἐναρκτήριον λάκτισμα :** σύνθημα έναρξης, έναρξη  **ἐν βρασμῷ ψυχῆς :** σε στιγμή ψυχικής σύγχυσης και ταραχής  **ἐν διαστάσει :** λέγεται για ανδρόγυνα που ετοιμάζονται να χωρίσουν  **ἒνδον σκάπτε :** εξέταζε βαθιά τον εαυτό σου  **ἐν δυνάμει - ἐν ἐνεργείᾳ :** για κάτι ή κάποιον που δεν είναι τώρα αλλά μπορεί να γίνει στο μέλλον – για κάτι ή κάποιον που είναι ήδη  **ἐν εὐθέτῳ χρόνῳ :** σε κατάλληλο χρόνο  **ἐνθάδε κεῖται :** εδώ είναι θαμμένος  **ἒνθεν καί ἒνθεν :** και από τη μια και από την άλλη πλευρά | **ἐν καιρῷ :** κάποτε  **ἐν κατακλεῖδι :** τελειώνοντας, στο τέλος  **ἐν ὀνόματι :** στο όνομα  **ἑνός κακοῦ μύρια ἕπονται :** το ένα κακό ακολουθούν πολλά άλλα  **ἐν ριπῇ ὀφθαλμοῦ :** ακαριαία, ξαφνικά  **ἐν τάχει :** γρήγορα, βιαστικά  **ἐν τέλει :** τελικά  **ἐν τῇ ρύμῃ τοῦ λόγου :** στη ροή της κουβέντας  **ἐν χορῷ :** όλοι μαζί, ταυτόχρονα  **ἐνώπιος ἐνωπίῳ :** πρόσωπο με πρόσωπο, τετ α τετ  **ἐξ ἀγχιστείας :** συγγένεια από γάμο (αντίθετο : ἐξ αίματος)  **ἐξ ἁπαλῶν ὀνύχων :** από μικρό παιδί  **ἐξ ἅπαντος :** οπωσδήποτε  **ἐξαπίνης :** ξαφνικά, απροσδόκητα  **ἐξάψαλμος (ψάλλω τον …) :** του έκανε πολλές παρατηρήσεις  **ἐξ ἡμισείας :** μισά μισά  **ἐξ ἰδίων τά ἀλλότρια :** όταν κρίνει κανείς ξένες υποθέσεις με βάση τις δικές του  **ἐξ οἰκείων τά βέλη :** επιθέσεις που προέρχονται από φιλικά πρόσωπα  **ἐξ ὂνυχος τόν λέοντα :** όταν μπορούμε να καταλάβουμε το χαρακτήρα ενός ανθρώπου από μια μικρή ένδειξη  **ἐξώλης καί προώλης :** ανήθικος, διεστραμμένος  **ἐπ’ αὐτοφόρῳ :** τη στιγμή της κλοπής ή της παρανομίας  **ἒπεα πτερόεντα :** λόγια του αέρα  **ἐπέκεινα :** πέρα από, μακρύτερα  **ἕπεται συνέχεια :** συνεχίζεται  **ἐπέχει θέσιν :** αντικαθιστά |

|  |  |
| --- | --- |
| **ἐπί κεφαλῆς :** αρχηγός  **ἐπί ξύλου κρεμάμενος :** αδέκαρος, σε άθλια κατάσταση  **ἐπί ξυροῦ ἀκμῆς :** στην κόψη του ξυραφιού, σε κρισιμότατο σημείο  **ἐπιούσιος :** το καθημερινό ψωμί  **ἐπί παντός ἐπιστητοῦ :** για κάθε ζήτημα  **ἐπί τάπητος :** υπό συζήτηση (μεταφορικά)  **ἐπί τόν τύπον τῶν ἥλων :** για ανθρώπους δύσπιστους που θέλουν απτές αποδείξεις για να πειστούν για κάτι  **ἐπ’ οὐδενί :** με κανένα λόγο, με τίποτε  **ἒργα καί ἡμέραι :** πράξεις, κατορθώματα, ανήθικα πράγματα  **ἐρήμην :** χωρίς να είναι παρών  **ἐσχάτη τῶν ποινῶν :** θανατική ποινή  **ἕτερον ἥμισυ :** ο σύζυγος ή η σύζυγος  **εὐαγές ἵδρυμα :** φιλανθρωπικό ίδρυμα  **εὐήκοον οὖς (τείνω) :** ακούω με ευνοϊκή διάθεση  **εὕρηκα, εὕρηκα :** το βρήκα, το βρήκα  **εὐσεβεῖς πόθοι :** μάταιες ελπίδες  **ἒχουσι γνῶσιν οἱ φύλακες :** έχουν παρθεί όλα τα απαραίτητα μέτρα  **ἒχω περί πολλοῦ :** τρέφω ιδιαίτερη εκτίμηση  **ζῶντες καί τεθνεῶτες :** ζωντανοί και πεθαμένοι  **ἢγγικεν ἡ ὥρα :** έφτασε η ώρα  **ἡ ἒξωθεν καλή μαρτυρία :** η επιδοκιμασία και καλή γνώμη του κόσμου  **ἡ ἰσχύς ἐν τῇ ἐνώσει :** η δύναμη στην ενότητα  **ἡ κατιοῦσα :** ο κατήφορος  **ἥκιστα :** ελάχιστα | **ἡλίου φαεινότερον :** ολοφάνερο  **ἥμαρτον :** συγγνώμη  **ἥξεις ἀφήξεις :** λέγεται για κάτιδιφορούμενο ή ασαφές  **Ἡσαῒου τό ἀνάγνωσμα :** μεγάλη ιστορία που δε μας ενδιαφέρει  **ἥσσονος σημασίας :** μικρότερης σημασίας  **Θεοῦ θέλοντος :** αν θέλει ο Θεός  **θεράπων ἰατρός :** ο γιατρός που μας παρακολουθεί  **θοῦ, Κύριε, φυλακήν τῷ στόματί μου :** φύλαξέ με, Κύριε, να μην πω κάτι κακό  **ἰδίοις ὂμμασιν :** με τα ίδια του τα μάτια  **ἰδού ἡ Ρόδος ἰδού καί τό πήδημα :** πρόσκληση σε κάποιον να πραγματοποιήσει κάτι που ισχυρίζεται ότι μπορεί να κάνει  **ἰδού ὁ νυφίος ἒρχεται :** απροσδόκητη εμφάνιση προσώπου καθοριστικού σε μια περίσταση  **ἰθύνουσα τάξις :** η τάξη που κυβερνά  **ἰθύνων νοῦς :** αυτός που διευθύνει μια επιχείρηση, ο «εγκέφαλος» της  **ἰώβειος ὑπομονή :** πολύ μεγάλη υπομονή  **καθεστηκυῖα τάξις :** κυρίαρχο σύστημα  **καινά δαιμόνια :** νέες, επαναστατικές ιδέες  **καλῇ τῇ πίστει :** καλοπροαίρετα  **καλῶς ἐχόντων τῶν πραγμάτων :** αν η κατάσταση είναι καλή  **κατά κόρον :** σε υπερβολικό βαθμό  **κατά κράτος :** ολωσδιόλου, εντελώς  **κατά πόδας (ἀκολουθώ) :** κυνηγώ  **κατ’ ἀποκοπήν :** για αμοιβή που υπολογίζεται εκ των προτέρων συνολικά για όλη την εργασία και καταβάλλεται εφάπαξ και όχι τμηματικά σε ημερομίσθια |

|  |  |
| --- | --- |
| **κατά συνθήκην ψεύδη :** συμβατικά , τυπικά ψεύδη  **κατά συρροήν :** συνεχόμενα  **κατά τό δοκοῦν :** κατά τη γνώμη του, αυθαίρετα  **κατά φαντασίαν ἀσθενής :** άρρωστος στη φαντασία του  **κατ’ ἐξοχήν :** κυρίως  **κατόπιν ἑορτῆς :** αργά πια, τώρα είναι ανώφελο  **κεκλεισμένων τῶν θυρῶν :** με κλειστές πόρτες, χωρίς την παρουσία κοινού  **κεραυνός ἐν αἰθρίᾳ :** για κάτι ξαφνικό και αναπάντεχο  **κλεινόν ἂστυ :** ένδοξη πόλη (λέγεται κυρίως για την Αθήνα)  **κοιμῶμαι τόν ὕπνον τοῦ δικαίου :** δεν παίρνω χαμπάρι τι γίνεται γύρω μου  **κοινῇ συναινέσει :** με κοινή συγκατάθεση  **κομίζω γλαῦκα ἐς Ἀθήνας :** παρουσιάζω ως καινούριο κάτι ήδη γνωστό  **κολοφών δόξης :** αποκορύφωμα δόξας  **κρανίου τόπος :** κόλαση (μεταφορικά)  **κράτος ἐν κράτει :** κάθε ομάδα που συμπεριφέρεται ως αυτόνομη εξουσία στο πλαίσιο ενός αυτόνομου κράτους  **κροκοδείλια δάκρυα :** υποκριτικά δάκρυα  **κτῆμα ἐς ἀεί :** αιώνιο απόκτημα  **κύκνειον ᾆσμα :** τελευταίο έργο ενός πνευματικού δημιουργού πριν το θάνατό του  **λαμβάνει χώραν :** συμβαίνει  **λευκή περιστερά :** εντελώς αθώος  **λίθοι καί πλίνθοι καί κέραμοι ἀτάκτως ἐρριμμένα :** για πράγματα που βρίσκονται σε μεγάλη αταξία ή σύγχυση  **μακάριοι οἱ πτωχοί τῷ πνεύματι :** καλότυχοι οι κουτοί, οι αγαθιάρηδες | **μάννα ἐξ οὐρανοῦ :** ανέλπιστη βοήθεια  **μάντις κακῶν :** προφήτης συμφορών  **ματαιότης ματαιοτήτων (τά πάντα ματαιότης) :** όλα είναι μάταια  **μάχαιραν δώσεις μάχαιραν λαμβάνεις :** ό,τι κακό κάνει κανείς, ίδιο κακό θα τον βρει  **μετά βαΐων καί κλάδων :** θριαμβευτική υποδοχή  **μεταξύ σφύρας καί ἂκμονος :** ανάμεσα σε δύο κακά, σε δύο εμπόδια  **μέτρον ἂριστον :** απόφευγε τα άκρα, ακολούθησε τη μεσότητα  **μέχρι κεραίας :** με απόλυτη ακρίβεια, με κάθε λεπτομέρεια  **μέχρι μυελοῦ ὀστέων :** ως το τέλος, τελείως  **μέχρι ἀποδείξεως τοῦ ἐναντίου :** μέχρι ν’ αποδειχτεί το αντίθετο  **μέχρις ἐσχάτων :** ως το τέλος, ως το θάνατο  **μηδέν ἂγαν :** μην κάνεις τίποτα υπερβολικό  **μηδενός ἐξαιρουμένου :** χωρίς καμία εξαίρεση  **μῆλον τῆς Ἒριδος :** αντικείμενο διεκδίκησης, αιτία διαμάχης  **μή μου ἅπτου :** πολύ ευαίσθητος, μυγιάγγιχτος  **μνήσθητί μου, Κύριε :** τι’ ναι τούτο πάλι (μτφ)  **μόλις καί μετά βίας :** με πολύ μεγάλη δυσκολία  **νόστιμον ἦμαρ :** ημέρα επιστροφής στην πατρίδα από τα ξένα  **νυχθημερόν :** νύχτα και ημέρα  **ξένιος Ζεύς :** ο Δίας, ο προστάτης της φιλοξενίας  **ξύλον ἀπελέκητον :** άνθρωπος αγράμματος και άξεστος  **ὁ ἐξ ἀπορρήτων :** ο ιδιαίτερος γραμματέας, ο μυστικοσύμβουλος  **οἱ καιροί οὐ μενετοί :** οι περιστάσεις δεν επιτρέπουν αδράνεια  **οἱ παροικοῦντες ἐν Ἱερουσαλήμ :** όσοι γνωρίζουν τα γεγονότα  **ὀκλαδόν :** κάθισμα στο δάπεδο σταυροπόδι |

|  |  |
| --- | --- |
| **ὁ κύβος ἐρρίφθη :** λέγεται όταν παίρνεται μια κρίσιμη απόφαση (μτφ)  **ὅ μή γένοιτο :** πράγμα που εύχομαι να μη γίνει  **ὀμφαλός τῆς γῆς :** το κέντρο της γης  **ὂνειρον θερινῆς νυκτός :** επιθυμία που δεν μπορεί να πραγματοποιηθεί  **ὁ νοῶν νοείτω :** όποιος έχει μυαλό, ας καταλάβει  **ὅπερ ἒδει δεῖξαι :** αυτό που έπρεπε να αποδειχθεί, αποδείχτηκε  **ὅπου οὐ πίπτει λόγος πίπτει ράβδος :** όπου δεν πιάνει «λόγος», πέφτει ξύλο  **ὁ πρῶτος διδάξας :** ο πρώτος που το δίδαξε  **ὁσονούπω :** σε λίγο χρόνο, όπου να’ ναι  **ὁ τελευταῖος τροχός τῆς ἁμάξης :** άνθρωπος που δεν έχει καμία εξουσία  **οὐαί τοῖς ἡττημένοις :** αλίμονο στους νικημένους  **οὐ γάρ ἒρχεται μόνον :** λέγεται για τα γηρατειά και τα κακά που φέρνουν  **οὐδείς ἀγνωμονέστερος τοῦ εὐεργετηθέντος :** κανείς πιο αχάριστος απ’ αυτόν που ευεργετήθηκε  **οὐδείς μετά Χριστόν προφήτης :** για όποιον ισχυρίζεται ότι ήξερε κάτι όταν πλέον είναι γνωστό σε όλους  **οὐδέν κακόν ἀμιγές καλοῦ :** δεν υπάρχει κάτι δυσάρεστο που να μην έχει και ευχάριστες πλευρές  **οὐδέν κρυπτόν ὑπό τόν ἥλιον :** τίποτε δεν μπορεί να παραμείνει κρυφό για πάντα  **οὐδόλως :** καθόλου, με κανένα τρόπο  **οὐκ ἂν λάβοις παρά τοῦ μή ἒχοντος :** δεν μπορείς να πάρεις από | εκείνον που δεν έχει  **οὐκ ἐν τῷ πολλῷ τό εὖ :** το καλό δε βρίσκεται στο πολύ, η ποιότητα όχι στην ποσότητα  **οὐκ ἐπ’ ἂρτῳ μόνῳ ζήσεται ὁ ἂνθρωπος :** ο άνθρωπος έχει και πνευματικές ανάγκες, εκτός από υλικές  **οὐ παντός πλεῖν ἐς Κόρινθον :** δεν μπορεί ο καθένας να ταξιδέψει στην Κόρινθο, ν’ αποκτήσει δηλ. ένα ακριβό πράγμα  **οὒριος ἂνεμος :** ευνοϊκός αέρας  **οὕτω καθ’ἐξῆς :** και με όμοιο τρόπο στα επόμενα  **οὕτως ἐχόντων τῶν πραγμάτων :** αφού έτσι έχουν τα πράγματα  **οὕτως ἢ ἂλλως :** έτσι ή αλλιώς, οπωσδήποτε  **ὀφθαλμόν ἀντί ὀφθαλμοῦ :** αντεκδίκηση, ό,τι μου έκανες θα σου κάνω  **ὀψόμεθα :** θα δούμε  **παιδιόθεν :** από την παιδική ηλικία  **παίζομεν ἐν οὐ παικτοῖς :** ασχολούμαστε επιπόλαια με πράγματα σοβαρά  **πακτωλός χρημάτων :** άφθονα χρήματα  **πάλαι ποτέ :** κάποτε στο παρελθόν  **πάντα ρεῖ :** όλα αλλάζουν, τίποτε δε μένει σταθερό  **πάππου πρός πάππον :** από πολύ παλιά  **παρανάλωμα τοῦ πυρός (γίνομαι) :** καίομαι εντελώς, ολοκληρωτικά  **παρά φύσιν :** αντίθετα με τη φύση, μη φυσιολογικά  **παρέδωκε τό πνεῦμα :** πέθανε, τελείωσε  **παρελθέτω ἀπ’ ἐμοῦ το ποτήριον τοῦτο :** όταν θέλουμε ν’αποφύγουμε μια δύσκολη κατάσταση  **παρ’ἐλπίδα :** χωρίς να το περιμένει κανείς  **παρρησίᾳ :** με θάρρος και ειλικρίνεια |

|  |  |
| --- | --- |
| **πάσης φύσεως :** κάθε είδους  **πατεῖς με πατῶ σε :** λέγεται για μεγάλο συνωστισμό  **πενία τέχνας κατεργάζεται :** οι στερήσεις μας κάνουν εφευρετικούς  **περαιτέρω :** πιο πέρα, παρακάτω  **περί ἀέρων και ὑδάτων :** για άσχετα πράγματα  **περί ἂλλα τυρβάζῃ :** ασχολείται με άσχετα πράγματα  **περίοδος ἰσχνῶν ἀγελάδων :** εποχή φτώχειας  **περί ὀρέξεως οὐδείς λόγος :** μη ρωτάτε για όρεξη, έχουμε πολλή  **περιούσιος λαός :** λαός εκλεκτός  **περιπλανώμενος Ἰουδαῖος :** περιπλανώμενος άνθρωπος  **πέτρα σκανδάλου :** η αιτία του σκανδάλου  **πλανῶμαι πλάνην οἰκτράν :** ξεγελιέμαι  **πλήρης ἡμερῶν :** άνθρωπος πολύ μεγάλης ηλικίας  **πλούσια τά ἐλέη σου :** πλούσια τα αγαθά που μας χαρίζεις  **πνέω (τά) μένεα :** είμαι φοβερά θυμωμένος  **πνέω τά λοίσθια :** βρίσκομαι στα πρόθυρα του θανάτου  **πόθεν ἒσχες :** από πού τα απέκτησες ;- φορολογική διάταξη με την οποία δηλώνουμε τον τρόπο με τον οποίο αποκτάμε τα χρήματα για την αγορά περιουσιακών στοιχείων  **πρηνηδόν :** μπρούμυτα  **πρό ἀμνημονεύτων χρόνων :** εδώ και πάρα πολλά χρόνια  **πρός ἐπίρρωσιν :** για ενίσχυση  **πρός κέντρα λακτίζεις :** ματαιοπονείς  **πρόσω ὁλοταχῶς :** εμπρός με όλη την ταχύτητα  **πρό τετελεσμένου γεγονότος :** μπροστά σε τελεσίδικο γεγονός  **πρό τῶν πυλῶν :** πολύ κοντά | **πύξ λάξ :** με μπουνιές και κλωτσιές  **πύρρειος νίκη :** νίκη με τόσες απώλειες που ισοδυναμεί με ήττα  **σαρδόνιος γέλως :** γέλιο σαρκαστικό και μοχθηρό  **σημεῖα καί τέρατα :** τρομερά, απίστευτα ή απαράδεκτα πράγματα  **σιγήν ἰχθύος :** απόλυτη σιωπή  **σισύφειον ἒργον :** ματαιοπονία  **σιωπή τῶν ἀμνῶν :** για σφαγή αθώων που δεν μπορούν να διαμαρτυρηθούν  **σολομώντειος λύσις :** έξυπνη λύση ενός προβλήματος που ικανοποιεί όλους  **σπείρω ἀνέμους καί θερίζω θυέλλας :** κάνω κάτι κακό που στρέφεται εναντίον μου  **σπεῦδε βραδέως :** προχώρα σ’ ό,τι έχεις σκοπό να κάνεις χωρίς βιασύνη αλλά με σύνεση  **στεντόρεια φωνή :** δυνατή και βροντώδη φωνή  **στήλη ἅλατος (μένω) :** μένω ακίνητος από έντονη έκπληξη  **στῶμεν καλῶς :** ας σταθούμε με προσοχή και ευλάβεια  **συλλήβδην :** συνολικά, όλοι μαζί  **συμβαίνει καί εἰς Παρισίους :** το λέμε για παράξενα περιστατικά που συμβαίνουν και σε πολιτισμένα μέρη  **σύν Ἀθηνᾷ και χεῖρα κίνει :** μην περιμένεις τα πάντα από το Θεό, προσπάθησε και συ  **σύν γυναιξί καί τέκνοις :** με τις οικογένειές τους  **σύν τοῖς ἂλλοις :** εκτός από τ’ άλλα, επίσης  **σώας τάς φρένας (ἒχω) :** έχω τα λογικά μου, δεν είμαι τρελός  **τ΄ἀγαθά κόποις κτῶνται :** τα αγαθά αποκτούνται με μόχθο  **τά ἂδυτα τῶν ἀδύτων :** τα πιο βαθιά και απροσπέλαστα μέρη |

|  |  |
| --- | --- |
| **τά ἐν οἲκῳ μή ἐν δήμῳ :** τα προσωπικά μας δεν πρέπει να βγαίνουν στη δημοσιότητα  **τά ἐξ ἁμάξης :** προσβολές, βρισιές  **τά καθέκαστα :** τα γεγονότα, οι λεπτομέρειες  **τά κακῶς κείμενα :** το σύνολο των αρνητικών πλευρών μιας κατάστασης  **τἀνάπαλιν :** το αντίστροφο, το αντίθετο  **τά παιδία παίζει :** για ενήλικους που φέρονται με παιδικό τρόπο  **τά (τοῦ) Καίσαρος (τῷ) Καίσαρι :** ας αποδίδουμε στον καθένα ό,τι του αρμόζει  **ταῦρος ἐν ὑαλοπωλείῳ :** τα έκανε γυαλιά καρφιά, άνω κάτω  **τείνω χεῖρα βοηθείας :** προσφέρω βοήθεια  **τήν ἂγουσαν:** (πήρε) το δρόμο προς …  **τήν ἀνάγκην φιλοτιμίαν ποιούμενος :** προθυμοποιούμαι να κάνω κάτι που αναγκαστικά θα έκανα  **τηρουμένων τῶν ἀναλογιῶν :** όταν συγκρίνουμε πράγματα που ξέρουμε ότι δεν έχουν απόλυτη ομοιότητα  **τηρῶ τά προσχήματα :** υποκρίνομαι  **τιμῆς ἓνεκεν :** για να τιμηθεί (ένα πρόσωπο)  **(αλτ) τίς εἶ ; :** (στοπ), ποιος είσαι ;  **τό δίς ἐξαμαρτεῖν οὐκ ἀνδρός σοφοῦ :** το να κάνει κάποιος το ίδιο σφάλμα δύο φορές δε δείχνει σοφό άνθρωπο  **τό εὖ ζῆν :** το να ζει κανείς καλά  **τό ζῆν ἐπικινδύνως :** το να ζει κάποιος επικίνδυνα  **τό κατά δύναμιν :** αυτό που μπορούμε  **τό μέν πνεῦμα πρόθυμον, ἡ δέ σάρξ ἀσθενής :** έχω τη διάθεση αλλά όχι και τη δύναμη να κάνω κάτι | **τό μή χεῖρον βέλτιστον :** από δύο κακά προτιμότερο είναι το λιγότερο κακό  **τόν ἂρτον τον ἐπιούσιον :** την καθημερινή τροφή  **τό πεπρωμένον φυγεῖν ἀδύνατον :** δεν μπορεί κανείς να ξεφύγει από τη μοίρα του  **τό πλήρωμα τοῦ χρόνου :** ο κατάλληλος καιρός  **τό πῦρ το ἐξώτερον :** η κόλαση  **τοῦ λόγου τό ἀσφαλές :** η απόδειξη του λόγου  **τούς ζυγούς λύσατε :** διαλυθείτε (γυμναστικό παράγγελμα)  **τοὐτέστιν :** δηλαδή  **τραγέλαφος :** αλλόκοτο και αφύσικο πράγμα  **τρικυμία ἐν κρανίῳ :** σύγχυση, τα’ χω χαμένα  **τύπος καί ὑπογραμμός :** υπόδειγμα ανθρώπου  **τύχῃ ἀγαθῇ :** με καλή τύχη  **τῶν παθῶν μου τόν τάραχον :** μεγάλα βάσανα  **τῷ ὂντι :** πράγματι  **ὕπαγε ὀπίσω μου, σατανᾶ :** λέγεται όταν παρουσιάζεται κάποιος επικίνδυνος πειρασμός που θέλουμε ν’ αποφύγουμε  **ὑπ΄ ἀτμόν (είμαι) :** είμαι σ’ αναμονή για να φύγω ή σ’ ετοιμότητα να κάνω κάτι  **ὑπεράνω πάσης ὑποψίας :** για άτομα που με τίποτα δεν υποπτευόμαστε  **ὑπερβαίνω τά ἐσκαμμένα :** ξεπερνώ τα όρια  **ὑπέρ βωμῶν καί ἑστιῶν :** για τα όσια και τα ιερά της πατρίδας μας  **ὑπέρ πίστεως καί πατρίδος :** για την πίστη και την πατρίδα  **ὑπέρ τό δέον :** περισσότερο απ’ όσο πρέπει  **ὑπό μάλης :** κάτω από τη μασχάλη (στρατιωτικό παράγγελμα για τα όπλα)  **ὑπό τήν αἰγίδα :** υπό την προστασία |

|  |  |
| --- | --- |
| **ὑπό τήν ἐπήρειαν :** κάτω από την επίδραση  **φάσκω καί ἀντιφάσκω :** λέω και ξελέω  **φαῦλος κύκλος :** ανώμαλη κατάσταση που δεν έχει διέξοδο  **φείδου χρόνου :** μη σπαταλάς το χρόνο σου  **φέρ’ εἰπεῖν :** παραδείγματος χάρη  **φέρω βαρέως :** μου είναι αφόρητο  **φέρω εἰς πέρας :** ολοκληρώνω  **φοβοῦ τούς Δαναούς καί δῶρα φέροντας :** να φοβάσαι τους εχθρούς, έστω κι αν φέρνουν δώρα, να είσαι δηλ. επιφυλακτικός  **φύλλον συκῆς :** κάθε μικρό ή τολμηρό ρούχο που αφήνει ακάλυπτο μεγάλο μέρος του σώματος  **φύρδην μίγδην :** ανάκατα, άνω - κάτω  **φύσει καί θέσει :** εκ φύσεως και εκ θέσεως  **φωνή βοῶντος ἐν τῇ ἐρήμῳ :** όταν μια χρήσιμη συμβουλή αντιμετωπίζεται με αδιαφορία  **φωνή λαοῦ ὀργή Θεοῦ :** η κινητοποίηση του λαού έχει μεγάλη δύναμη  **χαίρω ἂκρας ὑγείας :** είμαι πολύ καλά στην υγεία μου  **χαρᾶς εὐαγγέλια (ἒχω) :** νιώθω μεγάλη χαρά  **χάρμα ὀφθαλμῶν :** απόλαυση των ματιών  **χοῦς εἶ καί εἰς χοῦν ἀπελεύσει :** χώμα είσαι και στο χώμα θα καταλήξεις (από τη νεκρώσιμη ακολουθία)  **χριστιανά τά τέλη τῆς ζωῆς ἡμῶν :** ας έχουμε χριστιανικό τέλος  **ψυχῇ τε καί σώματι :** με όλες τις δυνάμεις  **ὢδινεν ὂρος καί ἒτεκε μῦν :** κατέβαλε πολλές προσπάθειες με μηδαμινό αποτέλεσμα  **ὡσαννά ἐν τοῖς ὑψίστοις :** δόξα στον ύψιστο Θεό | **ὡς δέλεαρ :** σα δόλωμα  **ὧν οὐκ ἒστιν ἀριθμός :** αμέτρητος  **ὡς διά μαγείας :** με τρόπο μαγικό  **ὡς εἲθισται :** καθώς συνηθίζεται  **ὡσεί παρών :** σα να ήταν παρών  **ὡς ἐκ θαύματος :** σα να έγινε θαύμα  **ὡς ἐκ τούτου :** για το λόγο αυτό, επομένως  **ὡς ἐπί τό πλεῖστον :** τις περισσότερες φορές  **ὡς κόρην ὀφθαλμοῦ :** σαν κάτι το εξαιρετικά πολύτιμο και ευπαθές  **ΙΣΤΟΡΙΚΕΣ ΦΡΑΣΕΙΣ**  **Μολών λαβέ :** έλα να τα πάρεις(ο Λεωνίδας στον Ξέρξη όταν του ζήτησε να παραδόσει τα όπλα στις Θερμοπύλες)  **Ἲτε , παῖδες Ἑλλήνων :** εμπρός Έλληνες ! (στη ναυμαχία της Σαλαμίνας)  **Μηδένα πρό τοῦ τέλους μακάριζε :** μη λες για κανένα πόσο τυχερός είναι πριν δεις το τέλος του (ο Σόλωνας στον Κροίσο)  **Ἑάλω ἡ πόλις :** κυριεύτηκε η Κωνσταντινούπολη (από τους Τούρκους)  **Νίπτω τάς χείρας μου :** ο Πόντιος Πιλάτος στη δίκη του Χριστού  **Ἕν οἶδα, ὅτι οὐδέν οἶδα :** ένα ξέρω, ότι δεν ξέρω τίποτα (Σωκράτης)  **Νενίκηκά σε Σολομών :** σε νίκησα Σολομώντα (ο Ιουστινιανός στα εγκαίνια της Αγια –Σοφιάς)  **Δυστυχῶς ἐπτωχεύσαμεν :** ο πρωθυπουργός Χαρίλαος Τρικούπης για τη χρεοκοπία της Ελλάδας το 1897  **Τις ἀγορεύειν βούλεται ; :** ποιος θέλει να μιλήσει δημόσια στο λαό ;  **Και σύ τέκνον, Βρούτε ; :** για δικό μας άνθρωπο όταν αναπάντεχα ανακαλύπτουμε ότι μας πρόδωσε ( τα τελευταία λόγια του Ιούλιου Καίσαρα πριν δολοφονηθεί) |

**ΑΠΑΝΘΙΣΜΑ ΛΟΓΙΩΝ ΦΡΑΣΕΩΝ**

**εύχρηστες φράσεις από την αρχαία, βυζαντινή και νεοελληνική παράδοση**

**C:\Documents and Settings\Administrator\Τα έγγραφά μου\Οι εικόνες μου\Οργάνωση Clip της Microsoft\00301422.wmf**